nl de da da da sv de da de da da en da ceb da zh it eo sv da nl da da sv da da da da de da da sv en en en en en en ca en en en da en da zh it eo en en es en en en da de da nl da en en nl da da sv nl da su da da da da da da da de da nn nb de da
Naturpark Maribosøerne er kendt for sit rige plante- og dyreliv. Især fuglelivet er enestående.
Mange kommer for at se fiskeørne eller de imponerende havørne, som ellers er kendt for at være kræsne, når de vælger bopæl. Havørnen genindvandrede til Danmark som ynglefugl i 1995 efter at have været væk i næsten 100 år.  Nu kan man se den i området hele året rundt, mens fiskeørnene kun er der mellem april og september.
Skulle ørnene svigte, er der mange andre spændende fuglearter i området. Oplev blandt andre masser af grågæs, taffelænder og alle fire danske arter af lappedykkere. Lappedykkerne holder til i alle Maribosøerne, og der er gode muligheder for at se nogle af dem langs søernes rørskove.
Har du haft en spændende eller interessant naturoplevelse, et fænomen, der undrer dig eller andre spørgsmål om naturen i Naturparken? Så er du velkommen til at kontakte naturvejlederen.
Hvis du også vil dele oplevelsen med andre, kan det det være, den bliver bragt som en nyhed på hjemmesiden.